कीताडीह में दो वाहन फूंके, पड़ोसी के खिलाफ शिकायत
जमशेदपुर | परसुडीहथाना अंतर्गत कीताडीह मंसा मंदिर के समीप मंगलवार की देर रात बदमाशों ने महेन्द्र सिंह की मारुति कार और मैक्सिमो में आग लगा दी, जिससे की दोनों वाहन जलकर राख हो गए। घटना रात लगभग दो बजे ही है। आग की लपट देख महेन्द्र सिंह की नींद खुली। उन्होंने शोर मचाया, तो बस्तीवासी भी जाग गए। सभी की मदद से आग पर काबू पाया गया। सूचना मिलने पर परसुडीह थाना की पुलिस पहुंची और जांच की। महेन्द्र सिंह ने अपने पड़ोसी सुनील और उनके भाई छोटू के खिलाफ परसुडीह थाना में लिखित शिकायत की है। उनका कहना है कि बीते कई दिनों से सुनील और उनके घरवाले उसे बर्बाद करने और हत्या की धमकी दे रहे थे। महेन्द्र सिंह की प|ी चिंता देवी के अनुसार, बेटी की शादी के दौरान जमीन गिरवी रख कर सुनील से रुपए लिए थे। उन्हें रुपए वापस भी कर दिए। इसके बावजूद वे रुपए की मांग करते हैं। दो दिनों पूर्व भी उनलोगों ने धमकी दी थी। दोनों वाहन जीविकोपार्जन का जरिया था। परसुडीह थाना प्रभारी बिनोद चतुर्वेदी ने बताया कि शिकायत के आधार पर प्राथमिकी दर्ज कर मामले की जांच की जा रही है।
hin_Deva hin_Deva